b"\n_START_ARTICLE_\nCastellers de Barcelona\n_START_SECTION_\n1969-1985\n_START_PARAGRAPH_\nEl 8 de juny de 1969 els Castellers de Barcelona aixecaven el seu primer pilar de 4 al Vendrell, a l'acte d'inauguraci\xc3\xb3 del monument als Castellers, que en aquells moments s'erigia a Coma-ruga._NEWLINE_La colla reprenia les camises vermelles dels seus predecessors immediats a Barcelona, el Cos de Castellers de Ballets de Catalunya, del que alguns integrants formaren part del nucli promotor de la nova colla, junt amb altres components vinguts principalment del Pened\xc3\xa8s com Josep Sala, el qual seria el primer cap de Colla._NEWLINE_L'inici de la d\xc3\xa8cada dels 80 port\xc3\xa0 la colla a carregar el (1981) i descarregar el (1982) el seu primer castell de 8: el 4 de 8. Aix\xc3\xad mateix, el seu nivell seguia augmentant i assoliren carregar el pilar de 6 aquell mateix any._NEWLINE_No obstant aix\xc3\xb2, la temporada seg\xc3\xbcent, el (1985), bona part dels components de la colla que venien de Santa Coloma de Gramenet decidiren escindir-se per crear la seva pr\xc3\xb2pia colla, provocant un notable daltabaix a la colla d'on sortien.\n_START_SECTION_\n1998-2005\n_START_PARAGRAPH_\nL'escenari fou la Pla\xc3\xa7a Vella de Terrassa el 22 de novembre durant la XX Diada dels Minyons, dia en qu\xc3\xa8 els Minyons de Terrassa van descarregar el primer 3 de 10 amb folre i manilles de la hist\xc3\xb2ria. L'any 2000 la colla va rebre la Medalla d'Honor de Barcelona i dos anys m\xc3\xa9s tard, (3 de desembre de 2002), per la seva traject\xc3\xb2ria castellera i c\xc3\xadvica, els Castellers de Barcelona foren distingits amb la Creu de Sant Jordi per la Generalitat de Catalunya.\n_START_SECTION_\n2006-2011\n_START_PARAGRAPH_\nL'any 2006 esdev\xc3\xa9 hist\xc3\xb2ric per diversos motius. Despr\xc3\xa9s de vint anys al local del C/Rossend Nobas, la colla estrena un nou local propi al c/Bilbao amb Concili de Trento. El nou local a part de ser molt m\xc3\xa9s gran que l'anterior, compta amb millors condicions per a la pr\xc3\xa0ctica de castells, vida social i altres activitats de la colla. La temporada s'inicia amb dues torres de vuit amb folre carregades (Nou Barris i Matar\xc3\xb3), forces 4 de 8 i un 3 de 8 que s'estrena a les festes de la Merc\xc3\xa8. L'objectiu de la temporada passa a ser descarregar la torre de vuit, castell que al capdavall nom\xc3\xa9s es va poder carregar a Cornell\xc3\xa0, i el 4 de 9 amb folre, que finalment no es va intentar a pla\xc3\xa7a. Aix\xc3\xad doncs, es tanca un per\xc3\xadode de set anys descarregant el 2 de 8 amb folre i realitzant almenys un castell de nou pisos. _NEWLINE_El 2009 va ser l'any del 40\xc3\xa8 aniversari de la colla. Es descarreguen per primer cop el 4 de 8 amb l'agulla (descarregat en cinc ocasions aquell any) i el pilar de set amb folre. \xc3\x89s un any on es produeix una renovaci\xc3\xb3 i alleugeriment del tronc del 3 de 8 per tal de fer-lo m\xc3\xa9s folrable en un futur. Tamb\xc3\xa9 es carrega en dues ocasions el 2de8f. Per celebrar el 40\xc3\xa8 aniversari es van realitzar diversos actes com ara la instal\xc2\xb7laci\xc3\xb3 d'un pilar de 6 a escala a la maqueta de la Pla\xc3\xa7a de Sant Jaume situada al parc Catalunya en Miniatura, l'elaboraci\xc3\xb3 d'un segell oficial de correus, amb una tirada de 500.000 exemplars, on apareixia un 3 de 9 amb folre de la colla, la creaci\xc3\xb3 de l'EJSIT, projecte per ensenyar a fer castells a nens de diverses escoles de la ciutat i l'actuaci\xc3\xb3 dins la cova Mairuelegorreta del Pa\xc3\xads Basc.\n_START_SECTION_\n2012-2014\n_START_PARAGRAPH_\nEl novembre del 2013 van descarregar per primer cop a la seva hist\xc3\xb2ria la tripleta m\xc3\xa0gica, \xc3\xa9s a dir, el 5de8, 3de9 amb folre i el 4 de 9 amb folre en una mateixa diada._NEWLINE_El setembre de 2014 la colla assoleix la tripleta vilafranquina de la seva hist\xc3\xb2ria en descarregar el 4de9f i carregant el 3de9f i el 4de8a. Tres dies m\xc3\xa9s tard, a la diada de Merc\xc3\xa8 de colles locals, completarien la mateixa actuaci\xc3\xb3 descarregant tots els castells juntament amb el pilar de 6, sent aquesta la millor actuaci\xc3\xb3 de la hist\xc3\xb2ria de la colla barcelonina fins al moment. Dues setmanes despr\xc3\xa9s la colla repeteix els millors castells de la seva hist\xc3\xb2ria en tornar a descarregar els dos castells de nou i el 4de8a a XXV Concurs de castells de Tarragona, sent el primer concurs en qu\xc3\xa8 descarrega un castell de nou i superant tots tres castells el millor fet fins aleshores en totes les edicions anteriors._NEWLINE_El novembre assoleix la categoria de colla de gamma extra en descarregar el 9 de 8 (amb una enxaneta) a la diada del Roser de Vilafranca del Pened\xc3\xa8s. La colla va acompanyar el castell amb el 4de9f, el 3de9f i el pde6 (c), realitzant doncs la millor actuaci\xc3\xb3 de la seva hist\xc3\xb2ria. Dues setmanes m\xc3\xa9s tard tanquen la millor temporada de la seva hist\xc3\xb2ria tornant a repetir el 9de8 i intentant per primer cop a la seva hist\xc3\xb2ria el 4 de 9 sense folre, que cau amb l'entrada de l'acotxadora poc abans de carregar-se. El novembre van completar la millor actuaci\xc3\xb3 de la seva hist\xc3\xb2ria al descarregar a la diada de festa major de El Clot el 9de8, 3de9f, 4de9f i el pilar de 6.\n_START_SECTION_\nPenya blaugrana\n_START_PARAGRAPH_\nLa Penya Blaugrana dels Castellers de Barcelona \xc3\xa9s la primera i \xc3\xbanica penya del Bar\xc3\xa7a integrada dins d'una colla castellera. Actualment la penya compta amb m\xc3\xa9s de 240 socis castellers i no castellers._NEWLINE_La penya \xc3\xa9s una de les 17 penyes integrades a l'APBO (Agrupaci\xc3\xb3 de Penyes Barcelona Oriental). El local social de la penya \xc3\xa9s el mateix que el dels Castellers de Barcelona._NEWLINE_La vinculaci\xc3\xb3 entre els Castellers de Barcelona i el Futbol Club Barcelona es remunta a molts anys endarrere. La colla ha realitzat diversos actes al Camp Nou, els grallers i timbalers de la colla van cooperar durant uns mesos amb el club per tal d'animar la grada amb la seva m\xc3\xbasica, i la colla ha actuat en dues trobades de penyes de la ciutat de Barcelona."